Laila Bakri

La Laila Bakri, interpretada per la Yasmina Drissi, va començar a jugar a hoquei al Minerva quan la seva millor amiga, l'Emma, la va animar a fer-ho. Des de llavors, tant ella com el seu pare, en Youssef, han estat molt involucrats al club. És una noia tímida, nerviosa i introvertida. Li apassionen els manga, el dibuix i l'*skate*. Sempre fa el que li diuen els seus pares o l'Emma.

## Aparença

La Laila és una noia de cabells llargs castanys foscos, el rostre ovalat i els ulls marrons. Li agrada vestir esportiva per poder anar amb l'*skate* amb comoditat.

## Personalitat

És una noia més aviat callada, però dolça i simpàtica. Procura portar-se bé per no tenir problemes a casa. Tendeix a desconcentrar-se amb molta facilitat però destaca per la seva creativitat en les arts plàstiques, a les quals es vol dedicar en un futur. Al llarg de la primera temporada es va coneixent a ella mateixa, fins a arribar a prendre el rumb de la seva vida segons les seves pròpies conviccions i motivacions, i no només les dels altres.

## Història

(A partir d'aquí poden haver-hi espòilers.)

La Laila té molts problemes per estudiar, no es concentra i li costa molt el que fa. En Nil s'ofereix a ajudar-la en un examen, passant-li les respostes a través del mòbil. Desgaciadament, l'enxampen copiant.

A l'episodi 8 de la primera temporada, en Nil i la Laila són a una pista de skate i parlen sobre el que ha passat. El Nil es disculpa per haver-la involucrat això, però ella diu que sense ell no hauria sabut ni per on començar.

A continuació, en Nil es declara a la Laila i es fan un petó.

En l'escena següent, els pares de la Laila parlen amb la noia, consultant-li la possibilitat que es prengui la medicació pel TDAH. La Laila acaba deixant el batxillerat, perquè s'adona que el que realment li interessa és l'art. Aquesta decisió no és ben vista pels seus pares, sobretot per en Youssef. A la festa del novè episodi a casa d'El Pela, l'Emma anima a la Laila a prendre's una galeta amb marihuana contra la seva voluntat. Com que ella no està acostumada a prendre aquesta mena de substàncies té una reacció molt forta d'al·lucinacions que acaba requerint la supervisió d'un adult (el Pela) i més tard el seu pare (en Youssef). Aquest incident a la festa unit a l'abandonament del Batxillerat provoca que en Youssef prohibeixi la relació entre la Laila i el Nil, considerant-lo culpable dels canvis en la vida de la seva filla.

Durant un temps, la Laila està molesta amb l'Emma per haver-la incitada a la marihuana, però es perdonen i, com a mostra d'amistat, l'Emma aconsegueix que la Laila i el Nil puguin passar junts una nit a la furgoneta de l'Anna. Allà la Laila viu la seva primera vegada, i posteriorment ho comenta amb les seves amigues.

## Relacions

La Laila i en Nil s'acaben consolidant com a parella a mesura que avancen els episodis. En Nil es declara a la Laila, es besen i comencen a sortir. Quan la Laila deixa el batxillerat perquè no li resulta interessant, el seu pare culpa al Nil d'aquesta decisió, que considera inadequada. Aquesta crítica familiar acaba en la prohibició absoluta a aquesta relació per part d'en Youssef quan la Laila acaba amb al·lucinacions després de prendre una galeta amb marihuana incitada per les seves amigues, ja que en responsabilitza al noi. En l'escena final de la festa, en Nil reconeix en veu alta i davant d'en Youssef que "estima a la seva filla".

A l'onzè episodi de la primera temporada, la Laila i l'Emma fan les paus després que ella s'enfadés per haver-la incitat a prendre's la galeta. Com a recompensa, les dues enganyen a les seves famílies per tal que la Laila i en Nil puguin passar una nit junts a la furgoneta de l'Anna.

Un cop a la furgoneta, comencen a fer-se petons i sembla que estan disposats a fer-ho.  En Nil, que no vol forçar a la Laila, li diu: "Si no vols no, eh?". I la Laila, com a resposta, es treu la samarreta, riu i li treu les ulleres. Finalment, en Youssef accepta la seva relació després de sentir a l'Enric criticar a la seva filla.